Gschichtlich gseng gebt's as Schifoan òis Fortbewegungsart auf da Grodn scho seid da Stoazeid, wia ma an chinesische Höhlnmòlarein siagt. In Skandinavien werd mindeschtns seid 4500 Joar schigfoan. Aus dera Zeid hòd ma in am schwedischn Moor an Schi gfundn. Mim alpina Schifoan dageng hòd erscht da Mathias Zdarsky, a gbiartiga Tschech, ogfanga, der dann in Joar 1905 im östareichischn Lilienfeld des erschte Rennaz vaoostòit hòd. Er hòd de alpine Schibindung erfundn, dass ma bei da Abfahrt an gscheidn Hòit auf de Brettln hòd, is damòis aba grèßtnteils fia an Spinna ghòitn worn. Neamand hòd se vorgstejn kenna, dass des amoi an Massnsport gebt.